section_heading: Predsjedanje Volksgerichtshofom
paragraph_text: Osim "Urotničkog procesa", Freisler je poznat i po vođenju montiranoga procesa protiv skupine Weiße Rose u veljači 1943. zbog kojeg su članovi Prvog senata morali iz Berlina doletjeti u München. Tijekom drugog procesa protiv iste skupine (travanj 1943.) Freisler je na samom početku urlao prema optuženicima govoreći kako nacizam za takve "izdajnike" uopće ne treba kazneni zakon. Kada mu je jedan od prisutnih šutke predao kopiju Kaznenog zakona, Freisler ju je gurnuo prema optuženičkoj klupi na kojoj su se optuženici morali braniti kako ih knjiga ne bi udarila po glavi.<ref>Zit. n. Aussage einer Angeklagten. In: ''Die Widerständigen. Zeugen der Weißen Rose.'' Dokumentarfilm von Katrin Seybold. Deutschland 2008.